Πρωτάθλημα Ε.Π.Σ. Αθηνών 1944-45

Το **1945** προκηρύχθηκε το **16ο πρωτάθλημα Α΄ κατηγορίας της [[Ένωση Ποδοσφαιρικών Σωματείων Αθηνών|ΕΠΣ Αθηνών]]**, το πρώτο μεταπολεμικά. Σε αυτό αρχικά είχαν συμπεριληφθεί οι 8 σύλλογοι που επρόκειτο να λάβουν μέρος στο τελευταίο προπολεμικό πρωτάθλημα 1940-41 (διακόπηκε με την έναρξη του πολέμου). **Τελικά το πρωτάθλημα 1944-45 δεν ολοκληρώθηκε**, εξαιτίας της διαμάχης Παναθηναϊκού-ΕΠΣΑ που ξεκίνησε τον Απρίλιο του 1945. Είχε καθυστερημένη έναρξη μόλις τον Οκτώβριο 1945 και οριστική διακοπή το Δεκέμβριο. Αντιθέτως, διεξήχθησαν τα πρωταθλήματα Β΄ και Γ΄ κατηγορίας, με πρωτοβουλία όμως των ίδιων των σωματείων και όχι της ΕΠΣΑ. Η μόνη "επίσημη" διοργάνωση της αγωνιστικής περιόδου 1944-45 υπήρξε το "Κύπελλο Ελευθερίας", που διεξήγαγε η ΕΠΟ μεταξύ Απριλίου και Ιουνίου του 1945 με συμμετοχή των περισσότερων από τους συλλόγους των Α' κατηγοριών Πειραιώς και Αθηνών, του οποίου ο τελικός επίσης δεν ολοκληρώθηκε.

## Η διαμάχη Παναθηναϊκού - ΕΠΣΑ

Τις ημέρες του Πάσχα 1945, κατά τη διάρκεια των οποίων διεξήχθη από το ΠΟΚ το *Κύπελλο Πάσχα*, συνέβησαν τραγελαφικά γεγονότα. Στους αγώνες αυτούς ο Παναθηναϊκός χρησιμοποίησε τον ποδοσφαιριστή του Πανιωνίου Γιαννακάκο και η ΕΠΣΑ τιμώρησε τον Παναθηναϊκό με 15νθήμερο αποκλεισμό από κάθε αγωνιστική δράση, ποινή που επικύρωσε η ΕΠΟ. Ο Παναθηναϊκός βλέποντας να χάνει έσοδα από την αδυναμία του να μετάσχει στο Κύπελλο Πάσχα, αρνήθηκε να λάβει μέρος στο πρωτάθλημα της ΕΠΣΑ. Μαζί του συντάχθηκαν άλλα πέντε σωματεία και στο πρωτάθλημα απέμειναν μόνο δύο σύλλογοι: η ΑΕΚ και το Παγκράτι. Η ΕΠΣΑ πρόσθεσε άλλους τέσσερις συλλόγους και το προχώρησε στη διοργάνωση του πρωταθλήματος με έξι συλλόγους που άρχισε το φθινόπωρο.

## Το λειψό πρωτάθλημα

Οι αγώνες ξεκίνησαν μόλις τον Οκτώβριο του 1945. Τέλειωσε ο πρώτος γύρος με πρωτοπόρο την ΑΕΚ και είχε διεξαχθεί μία αγωνιστική του β΄ γύρου, δηλαδή είχαν γίνει 18 ματς (έξι αγωνιστικές). Τότε ο Παναθηναϊκός "τα βρήκε" με τη διοίκηση της ΕΠΣΑ και αποφάσισε να επιστρέψει στο πρωτάθλημα, μαζί με τα πέντε φιλικά του σωματεία. Όμως, ήταν ήδη Δεκέμβριος και δεν υπήρχαν χρονικά περιθώρια για να ολοκληρωθεί το πρωτάθλημα. Έτσι η ΕΠΣΑ αποφάσισε να διακόψει το "νόμιμο" πρωτάθλημα (το οποίο αποκλήθηκε διακοπέν πρωτάθλημα 1944-45) και να προκηρύξει το 17ο για την περίοδο 1945-46 με τη συμμετοχή και των 12 ομάδων. 

### Ομάδες που μετείχαν

#ΑΕΚ
#Άτλας Θυμαρακίων
#Ένωση Παγκρατίου
#Ολυμπιακός Αθηνών
#Πανιώνιος.
#Φωστήρας Ταύρου 
   

### Ομάδες που αποχώρησαν

#Αθηναϊκός Α.Σ.
#Απόλλων Αθηνών
#Γ.Σ. Αρίων
#Αστέρας Αθηνών
#Ατρόμητος Αθηνών
#Παναθηναϊκός

### Βαθμολογία ως τη διακοπή

## Β΄ κατηγορία

Στη Β΄ κατηγορία μετείχαν 14 ομάδες και το πρωτάθλημα διοργάνωσαν μόνα τους τα σωματεία, το Μάιο και Ιούνιο του 1945.,  Πρωταθλητής αναδείχθηκε ο Φωστήρας με δεύτερο τον Ολυμπιακό Αθηνών, ενώ τρίτος ήταν ο Άτλας. Το φθινόπωρο του 1945, μετά την "ανταρσία" του ΠΑΟ και των σωματείων που τον υποστήριξαν, η ΕΠΣΑ προώθησε τις τρεις αυτές ομάδες της Β΄ κατηγορίας στην Α΄, με αποτέλεσμα την αναστάτωση των μικρότερων κατηγοριών, αφού μέσα στην ίδια σεζόν μετείχαν αρχικά στη Β΄ και έπειτα στην Α΄ κατηγορία. 

### Σωματεία
Τα σωματεία που έλαβαν μέρος στο πρωτάθλημα Β΄ κατηγορίας, τον Μάιο-Ιούνιο 1945 ήταν τα εξής. 

*Αθηναΐς Κυψέλης
*Α.Π.Ο. Αττικός
*Άτλας Θυμαρακίων
*Γουδί 
*Π.Α.Ο. Δάφνη Αθηνών
*Α.Ο. Ηλυσιακός
*Ιεράπολις

*Μικρασιατική Αθηνών
*Νέα Ιωνία
*Ολυμπιακός Αθηνών
*Ολυμπιάς
*Πανερυθραϊκός Α.Σ.
*Φωστήρας Ταύρου
*Α.Ε. Χαλανδρίου

### Κατάταξη
Η αποφασιστική συνάντηση (τελικός) που έκρινε τον πρωταθλητή Β΄ κατηγορίας διεξήχθη την Κυριακή 17 Ιουνίου 1945 στο γήπ. Λεωφόρου Αλεξάνδρας, ανάμεσα στο Φωστήρα και στον Ολυμπιακό Αθηνών, με νικητή τον Φωστήρα με το συντριπτικό σκορ 10-1 (ημ. 3-1). 
***Κατάταξη**
#**[[Φωστήρας Ταύρου]]**: άνοδος στην Α΄ κατηγορία.
#*[[Άρης Πετρούπολης|Ολυμπιακός Αθηνών]]*: άνοδος στην Α΄ κατηγορία.
#*[[Άρης Πετρούπολης|Άτλας Θυμαρακίων]]*: άνοδος στην Α΄ κατηγορία.

## Γ΄ κατηγορία

Στη Γ΄ κατηγορία, στην τελική φάση τουλάχιστον, έλαβαν μέρος πέντε σύλλογοι και πρωταθλητής αναδείχθηκε ο Έσπερος Καλλιθέας. Οι αγώνες ξεκίνησαν τον Ιούνιο του 1945. 

***Σωματεία Γ΄ κατηγορίας**
**'''Έσπερος Καλλιθέας''': **πρωταθλητής**
**Αρμενική
**Υπεροχή Νεαπόλεως
**Εθνικός Αστέρας
**ΑΕ Αγ. Δημητρίου
**Άφοβος
**Πρόοδος
**Ιωνικός Ν.Φ.

## Πηγές

* Ανδρέα Μπόμη, "Γκολ 2000. Ένας αιώνας ποδόσφαιρο", σελ. 239-240.
*"Αθλητική Ηχώ", φύλλα Οκτωβρίου-Δεκεμβρίου 1945.
*εφ. "Εμπρός", φύλλα Απριλίου-Ιουνίου 1945 .

## Παραπομπές

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1944-1945